Document ID: 31993R0200

ΚΑΝΟΝΙΣΜΟΣ (ΕΟΚ) αριθ. 200/93 ΤΗΣ ΕΠΙΤΡΟΠΗΣ της 29ης Ιανουαρίου 1993 περί καταργήσεως του κανονισμού (ΕΟΚ) αριθ. 3053/92 που αφορά την δεύτερη αναστολή του προκαθορισμού της εισφοράς εισαγωγής για ορισμένα σιτηρά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (2), και ιδίως το άρθρο 15 παράγραφος 7 πρώτο εδάφιο,
Εκτιμώντας:
ότι το άρθρο 15 παράγραφος 7 του κανονισμού (ΕΟΚ) αριθ. 2727/75 προβλέπει τη δυνατότητα αναστολής της εφαρμογής των διατάξεων των σχετικών με τον προκαθορισμό των εισφορών εάν η κατάσταση της αγοράς επιτρέπει τη διαπίστωση υπάρξεως δυσκολιών που οφείλονται στην εφαρμογή αυτών των διατάξεων ή εάν πρόκειται να δημιουργηθούν τέτοιες δυσκολίες-
ότι, με τον κανονισμό (ΕΟΚ) αριθ. 1619/85 της Επιτροπής της (3), όπως τροποποιήθηκε τελευταία από τον κανονισμό (ΕΟΚ) αριθ. 3152/92 (4), αναστέλλεται ο προκαθορισμός της εισφοράς κατά την εισαγωγή των σιτηρών- ότι η σημερινή κατάσταση δεν καθιστά πλέον αναγκαία την αναστολή του προκαθορισμού- ότι, κατά συνέπεια, είναι απαραίτητο να καταργηθεί ο κανονισμός (ΕΟΚ) αριθ. 3053/92-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3053/92 καταργείται.
Άρθρο 2
Ο παρών κανονισμός αρχίζει να ισχύει την 1η Φεβρουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιανουαρίου 1993.

Labels: 3